# Yolanda Mosquera Fernández

Yolanda Mosquera Fernández (Amurrio, Àlaba, 1973) és una dissenyadora gràfica i il·lustradora basca, especialitzada en publicacions infantils i juvenils.

## Biografia

Va néixer a Amurrio el 1973. Es va llicenciar en Belles Arts a la Universitat del País Basc, en l'especialitat de disseny gràfic. Posteriorment, va treballar durant dues dècades en un estudi de disseny gràfic a Vitòria, on va aportar les il·lustracions a jocs, fulletons, articles, jocs, i aplicacions multimèdia. També va ser professora a tallers de dibuix i pintura.
El 2008 va fer un postgrau en Il·lustració Infantil a EINA Centre Universitari de Disseny i Art de Barcelona i a partir d'aquell moment es va especialitzar en il·lustracions en obres de literatura juvenil i en àlbums il·lustrats, amb què ha participat en nombrosos concursos i exposicions.
Va participar el 2016 a Mazoka, Marrazki Azoka - Mercat de Dibuix i Il·lustració. Així mateix, va realitzar el coll de bastos de la baralla espanyola Fournier, juntament amb tres il·lustradores més Elena Odriozola, Noemí Villamuza i Maite Gurrutxaga, que també en algun moment van formar part de Mazoka. Aquesta baralla es va fer com a part dels actes en commemoració del 150è aniversari de l'empresa.
Va realitzar el cartell de la Volta a Euskal Herria de 2019, cartell que es va presentar al Museu de Belles Arts de Bilbao, amb la presència de representants del Govern Basc, de la Volta i del Museu.

## Obra

Va participar com a il·lustradora a les obres:
* Arrieta Malaxetxebarria, Yolanda (2011). ABCD berri bat, obra amb què va ser finalista als premis Euskadi de Literatura el 2012
* Zubizarreta, Patxi (2016). Beroki gorria
* Sáiz Ripoll, Anabel (2013). Caballitos de sal
* Beatriz Galindo; textos, Daniel Blanco Ortiz [i cinc més]; il·lustracions, Yolanda Mosquera [i cinc més] (2022). Historias heroicas en tiempos de covid. X Certamen literario de Relato Corto
* Bilbao, Leire; Mosquera, Yolanda (2022). Itzal itzela
* Maupasant, Guy (2017). La pequeña Roque
* Revista El balancín, núm. 15. Il·lustració de la portada i entrevista.
* Saramago, José (2024). El silencio del agua.
Pel seu treball, va obtenir nombrosos reconeixements tant al País Basc, com a Espanya o en altres països, i els seus treballs s'exposen en diferents mostres d'il·lustració als Emirats Àrabs, a Mèxic i a Itàlia.

## Premis i reconeixements

* 2011. Guanyadora del concurs d'àlbums Il·lustrats Peru Abarka
* 2012. Finalista als premis Euskadi de Literatura, secció Il·lustració, amb l'obra ABCD berri bat.
* 2013. Iberoamèrica il·lustra, Fira del Llibre de Guadalajara, Mèxic.
* 2014. Menció d'Honor a la Fira del Llibre de Xarjah (Emirats Àrabs Units).
* 2014. Seleccionada per participar al projecte I Colori del Sacro, VII edició Il viaggio, del Museu Diocesà de Pàdua (Itàlia).
* 2016. Seleccionada per participar al projecte I Colori del Sacro, Museu Diocesà de Pàdua.
* 2016. Guanyadora del concurs d'àlbums il·lustrats Peru Abarka, per les il·lustracions al llibre Beroki gorria.
* 2017. 1er Little Hakka, Competició Internacional de llibre il·lustrat, Shenzhen (Xina) 2017.
* 2017, 2019. 3r Nami Island, Competició Internacional de llibre il·lustrat, Corea.
* 2018. Admesa per participar a Ilustrarte, Biennal Internacional d'Il·lustració de Lisboa.
* 2018. Premi Euskadi de Literatura, modalitat il·lustració, per les il·lustracions del llibre La pequeña Roque
* 2023. Premi Fundació Cuatrogatos, pel llibre Llévame de Mercedes Calvo, EUA.
* 2023. Seleccionada per participar en la Biennal d'Il·lustracions de Bratislava (República Eslovaca), amb les il·lustracions del llibre Itzal itzela.

## Referències

* 1 2 3 4 5 6 «Mosquera, Yolanda» (en castellà). www.tebeosfera.com. [Consulta: 13 febrer 2024].
* 1 2 «Haz que tu interior sea más rico, Yolanda Mosquera». DonostiaEuskaraz.eus. [Consulta: 13 febrer 2023].
* 1 2 Martín, Susana. «Yolanda Mosquera, ilustrar para comunicar» (en castellà). Deia, 24-01-2020. [Consulta: 14 febrer 2024].
* 1 2 «Fournier presenta junto a Mazoka una baraja para celebrar su próximo 150 ANIVERSARIO» (en espanyol europeu). Fabricante cartas, baraja española, naipes casino y promocionales, 31-10-2019. [Consulta: 15 febrer 2024].
* ↑ «Yolanda Mosquerak egin du aurtengo Euskal Herriko Itzuliaren kartela» (en basc). Berria, 27-03-2019. [Consulta: 15 febrer 2024].
* ↑ «Mosquera, Yolanda» (en castellà). datos.bne.es. [Consulta: 14 febrer 2024].
* ↑ «BALANZIN, EL (2005, APIE-EIEP) 15» (en castellà). www.tebeosfera.com. [Consulta: 13 febrer 2024].
* ↑ «El Silencio Del Agua de Saramago, José 978-84-264-2700-7» (en castellà). www.todostuslibros.com. [Consulta: 15 febrer 2024].
* ↑ «La Itzulia recupera la tradición de encargar a artistas la realización del cartel y ha presentado el de este año, obra de la ilustradora alavesa Yolanda Mosquera» (en castellà). www.euskadi.eus, 26-03-2019. [Consulta: 15 febrer 2024].
* ↑ «Premios Literarios Euskadi 2012 - Departamento de Medio Ambiente, Planificación Territorial y Vivienda - Gobierno Vasco - Euskadi.eus» (en castellà). www.euskadi.eus. [Consulta: 15 febrer 2024].
* 1 2 3 4 «Yolanda Mosquera» (en castellà). Irudika. [Consulta: 13 febrer 2024].
* ↑ «Il viaggio | I colori del Sacro» (en italià). [Consulta: 15 febrer 2024].
* ↑ «A tavola | I colori del Sacro» (en italià). [Consulta: 14 febrer 2024].
* ↑ «Bidebarrieta Kulturgunea acogerá el jueves, 14 de diciembre, un recital con música en directo basada en el álbum ilustrado "Beroki gorria & el abrigo rojo" en torno a las niñas y niños de la guerra civil.» (en castellà). www.bilbao.eus. [Consulta: 15 febrer 2024].
* ↑ «Ilustradores selecionados – Ilustrarte» (en portuguès de Portugal). [Consulta: 14 febrer 2024].
* ↑ «La pequeña Roque. Colección clásicos». Yacaré. [Consulta: 14 febrer 2023].
* ↑ «Premios Euskadi de Literatura 2018» (en castellà). www.euskadi.eus, 22-10-2018. [Consulta: 14 febrer 2024].
* ↑ «Fundación Cuatrogatos». cuatrogatos.org. [Consulta: 15 febrer 2024].
* ↑ Oiarzabal, Araceli. «Talento ayalés que traspasa fronteras» (en castellà). Diario de Noticias de Álava, 25-08-2023. [Consulta: 15 febrer 2024].